b'\n_START_ARTICLE_\nJanez Zorko\n_START_SECTION_\n\xc5\xbdivljenje in delo\n_START_PARAGRAPH_\nZorko se je dve leti na umetni\xc5\xa1ki \xc5\xa1oli Klas v Ljubljani (1957-1959) u\xc4\x8dil risanja. Leta 1964 se je preselil v Pariz. Na visoki \xc5\xa1oli na Montparnassu je obiskoval predavanja iz risanja, grafike, kiparstva in modelarstva. V letih 1974\xe2\x88\x921986 je na pari\xc5\xa1ki Panth\xc3\xa9on-Sorbonne vodil te\xc4\x8daj tehnologije materialov. Kot umetnik se je posvetil kiparstvu. \xc5\xbdivi v Parizu in ustvarja figuralne in abstraktne skulpture v marmorju, kovini in lesu. Njegova dela se navezujejo na evropsko tradicijo organnske skulpture; iz realisti\xc4\x8dnega pristopa je prek figurativno-abstraktne meditacije prestopil v \xc4\x8disto abstrakcijo._NEWLINE_Zorko je bil tudi izvrsten alpinist, ki je opravil celo vrsto zahtevnih, tudi solo vzponov.'